EkBass/fiwiki-20250220-pages-articles huggingface dataset:
Plevnan piiritys

Plevnan piiritys oli 20. heinäkuuta – 10. joulukuuta 1877Siege of Pleven Encyclopædia Britannica Online Academic Edition. Viitattu 11.1.2014. tapahtunut piiritys, joka oli yksi Venäjän ja Turkin välisen sodan keskeisimpiä operaatioita. Venäjän armeija yritti kolmesti huonolla menestyksellä vallata pohjoisessa Bulgariassa sijainneen linnoitetun Plevnan (nykyinen Pleven) kaupungin, jota turkkilaisen Osman paššan joukot pitivät hallussaan. Osman antautui lopulta useita kuukausia kestäneen piirityksen jälkeen. Piiritys sitoi suuren osan Venäjän armeijasta ja hidasti siten Venäjän sotaretkeä. Venäjän armeija eteni sodan alussa nopeasti ja menestyksekkäästi. Se saapui Bulgariaan ylittämällä Tonavan kesäkuussa 1877, ja 19. heinäkuuta erikoisjoukko onnistui miehittämään Balkanvuorten läpi kulkevan Šipkan solan. Eteneminen kuitenkin pysähtyi, kun 20. heinäkuuta käydyssä ensimmäisessä Plevnan taistelussa Osman paššan joukot saivat lyötyä venäläiset takaisin hänen hiljattain linnoittamastaan Plevnan kaupungista. Sama toistui toisessa Plevnan taistelussa 30. heinäkuuta ja kolmannessa Plevnan taistelussa 11.–12. syyskuuta. Tässä vaiheessa Venäjän sodanjohto kutsui apuun insinööriupseeri Eduard Totlebenin, joka oli järjestänyt Sevastopolin puolustuksen Krimin sodan aikana. Totleben kannatti Plevnan piirittämistä. Tämä edellytti kaupungin saartamista katkaisemalla Plevnan ja Sofian välinen huoltotie, jota suojasi turkkilaisten linnoitusketju. Hankittuaan kotimaasta lisäjoukkoja venäläiset onnistuivat valtaamaan suojalinnakkeet yksi kerrallaan, mihin liittyi myös Suomessakin tunnettu Gornyi Dubnjakin taistelu. Turkin armeijan muut komentajat eivät juuri kyenneet helpottamaan piiritetyn Plevnan tilannetta. Lopulta Osman pašša katsoi tilanteensa käyneen mahdottomaksi ja yritti murtautua joukkoineen ulos piirityksestä. Ulosmurtautumista seuranneessa neljännessä Plevnan taistelussa 10. joulukuuta hän kuitenkin kärsi tappion ja joutui antautumaan. Kotimaassaan Osman sai silti kansallissankarin maineen sinnikkyytensä ansiosta.Osman Nuri Paşa Encyclopædia Britannica Online Academic Edition. Viitattu 11.1.2014. ==Muuta== Tampereelle vuonna 1877 valmistunut Finlaysonin tehdasrakennus nimettiin Plevnaksi tehtaanjohtajan kunnianosoituksena Venäjän joukoissa palvelleille tehtaan työläisille. ==Lähteet== == Aiheesta muualla == Luokka:Turkin sodan taistelut Luokka:Piiritykset
Jura Museum

pienoiskuva|Steneosauruksen fossiili Jura museossa vuonna 2010. Jura Museum on Eichstättissä Saksassa sijaitseva luonnonhistorian museo, jossa on suuri näyttely Solnhofenin louhoksesta löydetyistä jurakautisista fossiileista. Museon näyttelyyn kuuluvat meressä eläneet matelijat, Pterosaurus ja yksi näyte Archaeopteryx-linnusta. Museon viimeisin hankinta on hyvin säilynyt Juravenator-dinosauruksen luuranko. Museo omistaa myös suuren akvaarion, jossa esitellään trooppisia kaloja ja koralleja. == Lähteet == == Aiheesta muualla == * Museum description Luokka:Luonnonhistorialliset museot Luokka:Saksan museot Luokka:Baijeri
Hein Vergeer

Henricus Coenradus Nicolaas "Hein" Vergeer (s. 2. toukokuuta 1961 Reeuwijk, Etelä-Hollanti) on alankomaalainen pikaluistelun maailman- ja Euroopan- mestari. Hän on pituudeltaan 180 cm. Vergeer voitti yleisluistelun maailmanmestaruuden Hamarissa 1985 ja Inzellissä 1986 sekä sijoittui kymmenenneksi Heerenveenissä 1987. Hän voitti Euroopan-mestaruuden Eskilstunassa 1985 ja Oslossa 1986, sai pronssia Trondheimissa 1987 ja sijoittui viidenneksi Den Haagissa 1988. Sprinttereiden MM-kilpailuissa hän oli seitsemäs Heerenveenissä 1985 ja kymmenes Helsingissä 1983. Vergeer sijoittui Sarajevon olympialaisissa 1984 1 000 metrillä kymmenenneksi, 1 500 metrillä 12:nneksi ja 500 metrillä 13:nneksi, Calgaryssa 1988 hän oli 1 000 metrillä viidestoista. Vergeer sijoittui 1 500 metrin maailmancupin kokonaiskilpailussa kolmanneksi kaudella 1986–1987. Hän voitti maailmancupin osakilpailun 1 500 metrillä Utrechtissa joulukuussa 1985, Innsbruckissa tammikuussa 1987 ja Inzellissä maaliskuussa 1987. Hän voitti Alankomaiden- mestaruuden sprinttiluistelussa 1984 ja 1985, yleisluistelussa 1986 ja 1987 sekä 5 000 metrillä 1987. Hän paransi Alankomaiden ennätystä 1 500 metrillä kolme kertaa sekä 5 000 metrillä ja yleisluistelussa kerran. == Henkilökohtaiset ennätykset == Matka Aika Paikka Päivä 500 m 37,79 Heerenveen 14. helmikuuta 1987 1 000 m 1.14,62 Calgary 18. helmikuuta 1988 1 500 m 1.53,88 Heerenveen 21. maaliskuuta 1987 3 000 m 4.01,21 Heerenveen 19. maaliskuuta 1987 5 000 m 6.54,91 Inzell 15. helmikuuta 1986 10 000 m 14.39,05 Inzell 16. helmikuuta 1986 == Lähteet == Luokka:Alankomaalaiset pikaluistelijat Luokka:Vuonna 1961 syntyneet Luokka:Elävät henkilöt
Lombard Log Hauler

Lombard Log Hauler () oli ensimmäisiä käytännössä toimineita telaketjuvetoisia kulkuneuvoja. Tämän veturia ulkoisesti muistuttaneen, tukkipuiden siirtoa varten rakennetun koneen kehitti ja rakensi seppä Alvin Orlando Lombard. Hän valmisti metsätyökaluja Yhdysvaltojen Mainessa ja oli siksi tietoinen kaadetun puuston kuljetusongelmista. Vuosina 1901-1917 Lombardin paja valmisti yhteensä 83 työkonetta. Alun perin konetta valmistettiin höyrykoneella, myöhemmin dieselmoottorilla varustettuna. Takana olivat vetävät telaketjut ja edessä joko jalakset tai pyörät. Kulkuneuvo painoi noin 10 tonnia ja sen huippunopeus oli noin 11 km/h. Vaihteita löytyi kolme eteen ja yksi taakse.Tieteen kuvalehti Historia 2/2014, s.11 ==Lähteet== Luokka:Traktorit Luokka:Työkoneet
Osaka Dome

Osaka Dome () on baseballstadion Japanissa, Osakan kaupungissa. Vuonna 1997 valmistunut stadion oli baseball seura Osaka Kintetsu Buffaloesin kotiareena vuoteen 2004 saakka. Vuodesta 2005 Osaka Domea on käyttänyt Orix Buffaloes, kun Osaka Kintetsu Buffaloes ja Orix BlueWave yhdistyivät. Elektroniikkayritys Kyocera on ostanut oikeuden areenan nimeen vuonna 2006. Tällöin areenasta puhutaan nimellä Kyocera Dome Osaka. Sopimus on voimassa maaliskuuhun 2014 saakka. Baseballotteluiden lisäksi areenalla järjestetään myös konsertteja. Osaka Domessa ovat maailmanlaajuisesti tunnetuista artisteista esiintyneet muun muassa Bon Jovi, AC/DC, Céline Dion, The Police, Red Hot Chili Peppers, Madonna, Aerosmith, The Who, The Rolling Stones sekä U2. == Lähteet == == Aiheesta muualla == Luokka:Japanin baseballstadionit Luokka:Osakan rakennukset ja rakennelmat Luokka:Osakan urheilu
Lombard

Lombard voi tarkoittaa ainakin seuraavia asioita: * Lombard Log Hauler, ensimmäisiä telaketjullisia metsätyökoneita * Lombard Street, katu Yhdysvaltojen San Franciscossa ==Henkilöt== * Alain Lombard (s. 1940), ranskalainen kapellimestari * Carole Lombard (1908–1942), yhdysvaltalainen näyttelijä * Claude Lombard (1945–2021) belgialainen laulaja * Éric Lombard (s. 1958), ranskalainen poliitikko ja ministeri * Fleur Lombard (1974–1996), brittiläinen palomies * Héctor Lombard (s. 1978), kuubalais-australialainen judoka ja vapaaottelija * Karina Lombard (s. 1969), tahitilaissyntyinen näyttelijä * Maurice Lombard (1904–1965), ranskalainen historiantutkija * Yvonne Lombard (s. 1929), ruotsalainen näyttelijä. ==Katso myös== * Lombardi
Vaahteraliigan kausi 1995

Vaahteraliigan kausi 1995 oli Vaahteraliigan 16. kausi. Liigan runkosarjassa pelattiin kymmenen ottelua, minkä jälkeen kuusi parasta joukkuetta etenivät pudotuspeleihin. Runkosarjan viimeinen ja toiseksi viimeinen joutuivat kauden päätteeksi karsimaan sarjapaikasta I-divisioonaan kahden parhaan joukkueen kanssa. Vaahteramaljassa Helsinki Roosters voitti East City Giantsin luvuin 36–14 katkaisten siten Giantsin neljä vuotta jatkuneen mestaruusputken. Pronssia voitti Porvoon Butchers. Uusi joukkue sarjassa oli tamperelainen Pyynikki Patriots, joka nousi sarjaan I-divisioonan karsintaottelusta. Kauden päätteeksi Vantaan TAFT hävisi karsintaottelunsa ja putosi I-divisioonaan. ==Runkosarja== OT V T H TE PÄ MS PTS Roosters 10 9 0 1 349 157 +192 17 East City Giants 10 8 0 2 382 176 +206 16 Butchers 10 8 0 2 318 157 +161 16 Crocodiles 10 5 0 5 233 163 +98 12 Patriots 10 6 0 4 139 226 -87 11 Trojans 10 3 0 7 167 376 -209 5 Tigers 10 2 0 8 168 235 -67 2 TAFT 10 1 0 9 115 381 -266 2 ==Pudotuspelit== ==Lähteet== 1995 Luokka:Vuoden 1995 urheilu
Icona Pop

Icona Pop on ruotsalainen popduo, jonka Caroline Hjelt ja Aino Jawo perustivat vuonna 2009. Hjelt (s. 8. marraskuuta 1987) ja Jawo (s. 7. heinäkuuta 1986) opiskelivat samassa tukholmalaisessa konservatiossa, mutta tapasivat sattumalta eräissä juhlissa helmikuussa 2009 ja päättivät perustaa yhtyeen. Aino Jawo on ruotsinsuomalainen, hänen äitinsä on suomalainen ja isä gambialainen."Tillsammans är vi odödliga" SVT.se. Icona Pop on toiminut muun muassa Miley Cyrusin lämmittelijänä tämän Bangerz Tour -kiertueella. Yhtye on julkaissut kaksi studioalbumia: ensimmäisen, yhtyeen nimeä kantavan debyyttialbumin duo julkaisi marraskuussa 2012 ja toisen, Suomessakin menestyneen albuminsa, joka kantaa nimeä This is... Icona Pop duo julkaisi syyskuussa 2013. Yhtyeen menestyneimpiin kappaleisiin kuuluvat ”I Love It”, ”Girlfriend” ja ”All Night”. Icona Pop julkaisi vuonna 2023 kolmannen albuminsa Club Romantechin kymmenen vuoden tauon jälkeen. == Diskografia == === Studioalbumit === *Icona Pop (2012) *This Is... Icona Pop (2013) *Club Romantech (2023) === EP:t === *Nights Like This (2011) *Iconic (2012) *Emergency (2015) === Singlet === *"Manners" (2011) *"I Love It" (feat. Charli XCX) (2012) *"We Got the World" (2012) *"Girlfriend" (2013) *"All Night" (2013) *"Just Another Night" (2014) *"Emergency" (2015) *"Someone Who Can Dance" (2016) *"Next Mistake" (2019) *"Off of my mind" (2021) == Lähteet == == Aiheesta muualla == Luokka:Ruotsalaiset popyhtyeet Luokka:Ruotsalaiset synthpop-yhtyeet Luokka:Ruotsalaiset duot
Spyfiles

The Spyfiles eli suomeksi Vakoilukansiot (jossain m. Spy files t. Spy Files) on Wikileaksin paljastushanke. Siinä kerrotaan että kansalaisten vakoilu on arkipäivää ja teollisuudenhaara, jolla tienataan miljardeja. 300 asiakirjaan perustuvaa tietoa on että esim. 160 yritystä 25 eri maassa toimii alalla, ja myös hallitukset vakoilevat kansalaisiaan haittaohjelmien avulla ja puhelinvakoiluna. Vakoilua tehdään internetin valvontana, troijalaisina, puhelinten valvontana, äänitunnistuksina, tekstiviestien valvontana ja GPS- seurantana. ==Kotisivu== * wikileaks.org/the-spyfiles.html ==Lähteet== *www- sivusto: tietokone.fi/artikkeli/uutiset/wikileaks_paljastus_kansalaisten_vakoilu_on_miljardibisnesta Otsikko: WikiLeaks-paljastus: kansalaisten vakoilu on miljardibisnestä, Teksti: Samuli Kotilainen, 2.12.2011. * wikileaks.org/The-Spyfiles-The- Map.html Luokka:tietoturva Luokka:WikiLeaks Luokka:yksityisyys
Noppa (televisio-ohjelma)

Noppa oli Yle TV1 -kanavalla vuosina 1973–1981 esitetty suomalainen lastenohjelma, jossa pyrittiin opettamaan lapsille leikin avulla uusia asioita. TV1:n lasten- ja nuortentoimitus kehitti ohjelman yhdessä Jyväskylän yliopiston kanssa yhdysvaltalaisen Seesamtien esikuvan pohjalta. Ohjelmaa juonsivat syksystä 1974 alkaen Maria Asikainen ja Heikki Takkinen. Ohjelma palkittiin vuonna 1977 tiedonjulkistamisen valtionpalkinnolla. Palkittuun työryhmään kuuluivat professori Pirkko Liikanen ja kansainvälisyyskasvattaja Helena Allahwerdi sekä toimittajat Antero Ikonen, Sirppa Sivori-Asp ja Ulpu Tolonen. Nopan tekijöihin kuuluivat ensimmäisinä vuosina myös lastentarhanopettaja Marja Asikainen, piirustuksenopettaja Maikki Mäkelä ja graafikko Eino Lilja. Nopan tavoitteena oli antaa lapsille oppimisvalmiuksia koulua varten sekä poistaa lasten eriarvoisuutta Suomessa, jotta kaikilla olisi mahdollisuus oppia samat käsitteet, joita tarvitaan koulussa. Noppa- konsepti kehittyi ja laajeni jatkuvasti. Esimerkiksi vuoden 1975 alusta neljästi viikossa esitetty ja yhdeksän toimittajan voimin tehty Noppa jakautui neljään osaan. ”Minä-Noppa” oli tarkoitettu vahvistamaan lapsen identiteettiä, ”Pallo-Noppa” käsitteli yhteiskuntaa ja ympäristöä, ”Noppa-Noppa” ohjasi lasta tuottamaan ja käyttämään kulttuuria, ja ”Kello-Noppa” käsitteli pikkulapsille vaikeaa aikakäsitystä. Oheismateriaaliksi tv-ohjelmille julkaistiin Noppa- kirjoja ja lähetettiin opastuskirjeitä perhepäivähoitajille ohjelmien hyödyntämistavoista, kuten oheisleikeistä. Noppa oli myös yksi eniten tutkituista tv-ohjelmista, ja ohjelmaa kehitettiin tutkimustulosten perusteella. Keväällä 1980 Noppaa kehitettiin vähemmän opettavaiseksi ja myös mielikuvitukseen vetoavaksi. Uudistuksen myötä syksyllä 1980 ohjelman nimeksi tuli Vilkkilän Noppa ja siitä vuoden kuluttua Vilkkilässä, kunnes ohjelmatyyppi lopetettiin vuoden 1981 lopussa. ==Lähteet== ==Aiheesta muualla== * Elävä arkisto: Noppa * Helena Allahwerdin ja Pirkko Liikasen muistelmia Noppa-projektista Luokka:Lastenohjelmat Luokka:Suomalaiset televisio-ohjelmat Luokka:1970-luvun televisiosarjat Luokka:1980-luvun televisiosarjat
Noppa (täsmennyssivu)

Noppa tarkoittaa seuraavia asioita: * noppa, arpomisväline * Noppa, suomalainen lastenohjelma * Noppa, järvi Kuhmoisissa * Noppa eli Nopankylä, kylä Ilmajoella * Noppa Oy, Noppa-jutusta tunnettu suomalainen rakennusliike.
Marina Ginestà

Marina Ginestà (29. tammikuuta 1919 Toulouse – 6. tammikuuta 2014 Pariisi) oli ranskalainen toimittaja ja Espanjan sisällissodan veteraani, joka esiintyy yhdessä sodan tunnetuimmista valokuvista. == Elämä == Ranskalaisessa Toulousen kaupungissa syntynyt Ginestà muutti perheineen 11-vuotiaana Barcelonaan. Espanjan sisällissodan sytyttyä vuonna 1936 hän palveli vapaaehtoisena toimittajana ja tulkkina. Ginestà oli muun muassa Kansainvälisten prikaatien mukana kulkeneen Pravdan kirjeenvaihtajan, kirjailija Mihail Koltsovin avustajana. Hän oli tulkkina myös kuuluisassa haastattelussa, jossa Espanjan anarkistien johtohahmoihin kuulunut Buenaventura Durruti arvosteli kärkkäästi liittolaisensa Neuvostoliiton poliittista järjestelmää ja diktaattori Stalinia. Sodan päätyttyä vuonna 1939 Ginestà pakeni Meksikon kautta Dominikaaniseen tasavaltaan, josta hän joutui lähtemään diktaattori Rafael Trujillo vainojen takia vuonna 1949. Belgialaisen diplomaatin kanssa avioitunut Ginestà palasi 1950-luvun alussa Barcelonaan, josta hän muutti myöhemmin Pariisiin. == Valokuva == Marina Ginestàn kuuluisan valokuvan otti saksalaisen sotakuvaaja Hans Gutmann (myöh. Juan Guzmán) 21. heinäkuuta 1936 Barcelonassa sijaitsevan Colón-hotellin katolla. Mustavalkoisessa kuvassa 17-vuotias Ginestà poseeraa kivääri selässään. Se on yksi tunnetuimmista Espanjan sisällissodan aikaisista valokuvista, joka on myöhemmin esiintynyt muun muassa kirjojen kansikuvissa. Vaikka kuvasta tuli vuosien saatossa yksi sodan hävinneiden tasavaltalaisten ikoneista, ei Ginestà itse ollut tietoinen valokuvan olemassaolosta, eikä kukaan myöskään tiennyt vuosikymmeniin siinä esiintyneen tytön henkilöllisyyttä. Vasta vuonna 2006 Gutmannin arkistoja tutkinut toimittaja onnistui jäljittämään kuvassa esiintyvän henkilön muun muassa Mihail Koltsovin päiväkirjamerkintöjen sekä muiden otettujen valokuvien perusteella. Hans Gutmann oli Ginestàn kuvaa arkistoidessaan kirjoittanut hänen sukunimensä väärin, jonka vuoksi henkilöllisyys pysyi tuntemattomana. Valokuvan ottanut Hans Gutmann (1911–1982) pakeni sodan jälkeen kotimaansa Saksan natsihallintoa Meksikoon, jossa hän loi merkittävän uran valokuvaajan nimellä Juan Guzmán. Hän tuli tunnetuksi kuvattuaan 1950-luvulla meksikolaisten taiteilijoiden Frida Kahlon ja Diego Riveran tuotantoa ja työskentelyä.Frida Kahlo: Images of an Icon – Photographer Biographies Tacoma Art Museum. Viitattu 11.1.2014. == Katso myös == *Kaatuva sotilas == Lähteet == Luokka:Espanjan sisällissodan sotilaat Luokka:Valokuvat Luokka:Vuonna 1919 syntyneet Luokka:Vuonna 2014 kuolleet
Elizabeth Fry

Elizabeth Fry (o.s. Gurney; 21. toukokuuta 1780 – 12. lokakuuta 1845) oli englantilainen kveekari ja filantrooppi, joka toimi erityisesti naisvankiloiden uudistamiseksi. Fry (née Gurney), Elizabeth. Oxford Dictionary of National Biography. (Käyttäjätunnuksella). Viitattu 27.4.2020. Fry syntyi tunnettuun Gurneyn kveekarisukuun Norwichissa vuonna 1780. Elisabeth (Elizabeth) Fry. Ökumenisches Heiligenlexikon. Viitattu 27.4.2020. Fryn omat päiväkirjamerkinät osoittavat, että hänen sosiaalinen omatuntonsa heräsi raamattuopetuksen ansiosta. Avioiduttuaan vuonna 1800 hän muutti miehensä kanssa Lontooseen, jossa hän vieraili Newgaten vankilassa ja alkoi toimia siellä tapaamiensa naisvankien ja lasten auttamiseksi. Aluksi hän keskittyi lasten oloihin, mutta kiinnitti pian suuremman huomionsa naisten ahdinkoon. Hän rohkaisi muita keskiluokan naisia ​​käymään vankiloissa ja perustamaan opetusryhmiä vankien osaamisen parantamiseksi. Kurinalaisuus ei ollut hänen päätavoitteensa, mutta ehdotti naisvangeille sääntöjä ja pyysi heitä päättämään niistä äänestämällä. Hän ei keskittynyt heidän rikkomuksiinsa, vaan heidän käyttäytymisensä.Elizabeth Fry. Quakers In The World. Viitattu 27.4.2020. Hänestä tuli ensimmäinen nainen, joka esitti todisteita Britannian parlamentissa. Asunnottomien asiaa hän alkoi ajaa talvella 1819–1820 nähtyään kuoliaaksi paleltuneen nuoren pojan ruumiin Lontoossa ja auttoi perustamaan kodittomille yönsuojia. Järjestelmä menestyi ja Elizabeth Fryn johtama naisten komitea laajensi toiminnan Lontoon rajojen ulkopuolelle esimerkiksi Brightoniin. Vuonna 1840 Fry perusti Lontoossa järjestön Society of Protestant Sisters of Charity sekä laitoksen sairaanhoitajien kouluttamista varten. Siellä harjoittelevat olivat käytännön työssä Guy's Hospitalissa ja St Thomas' Hospitalissa. Vuoteen 1857 mennessä järjestöön liittyneitä sairaanhoitajia oli 90.Sairaiden hoidon historiaa ennen Florence Nightingalea. Arno Forsius. Päijät-Hämeen tutkimusseura. Viitattu 27.4.2020. Sairaanhoidon uranuurtaja Florence Nightingale piti Fryta esikuvanaan, ja monet Fryn koulussa opiskelleista hoitajista toimivat haavoittuneiden sotilaiden hoitajina Nightingalen alaisuudessa Krimin sodassa. Bank of Englandin julkaisemissa viiden punnan seteleissä on kääntöpuolella Elizabeth Fryn kuva vuosien 2001–2015 sarjoissa.Women on bank notes: is the Bank of England finally listening? The Guardian 4.7.2013. Viitattu 27.4.2020. ==Lähteet== Luokka:Englantilaiset henkilöt Luokka:Sosiaalityön kehittäjät Luokka:Hyväntekeväisyyden harjoittajat Luokka:Vuonna 1780 syntyneet Luokka:Vuonna 1845 kuolleet
Plummerinterrieri

Plummerinterrieri (Plummer Terrier) on englantilainen koirarotu, jota FCI ei ole toistaiseksi tunnustanut. == Ulkomuoto == Plummerinterrieri muistuttaa working russellinterrieriä, joskin on tätä korkeampi ja vankkarakenteisempi. Sen karvapeite on lyhyt ja sileä. Sen pääväri on tuleen vivahtava kuparinpunainen, jossa on valkoiset merkit. Uroksen säkäkorkeus on 31,5-36,5 cm (ihanne 34 cm) ja nartun 28,5-33,5 cm (ihanne 31 cm).Krämer, E.-M. (2009). Der grosse Kosmos Hundeführer, s. 59. Kosmos: Stuttgart. == Alkuperä == Plummerinterrieri syntyi 1960-luvulla, kun Englantiin muuttanut walesilaissyntyinen kirjailija-opettaja David Brian Plummer risteytti rohkeisiin mutta hiljaisiin eteläwalesilaisiin terriereihin wiltshireläisiä koiria \- sekä myöhemmin working russell-terrierin (tavoitteena oikeanlaiset olkapäät), patterdalenterrierin (vähentääkseen aggressiota), bullterrierin (tavoitteena voimakkaampi pää), kettuterrierin ja beaglen (tavoitteena vahvempi ääni ja parempi hajuaisti). Hän käytti jalostamaansa terrierilinjaa kaniinin ja rotan, mutta myös ketun metsästykseenMorris, Desmond. Dogs - The Ultimate Dictionary of Over 1000 Dog Breeds, s. 173. Trafalgar Square, 2008: North Pomfret, Vermont.. Alun perin rotua pidettiin russellinterrierin muunnoksena, minkä jälkeen sitä kutsuttiin toisinaan nimellä Huddlesford Working Terrier. Vuoden 1976 jälkeen Jack Russell Club ei enää rekisteröinyt sitä, ja se saavuttikin myöhemmin tunnustuksen omana rotunaan. == Lähteet == Luokka:Terrierit Luokka:FCI:n ulkopuoliset rodut Luokka:Englantilaiset koirarodut
Punavesilisko

Punavesilisko (Pseudotriton ruber) on Pseudotriton-sukuun kuuluva laji. Se on sukua lajille P. montanus. Se liikkuu öisin. == Ulkonäkö ja koko == Aikuisen yksilön pituus on 10–17 cm. Pääväritys on punainen ja ihossa on mustia täpliä. Punaisen värityksensä takia punavesilisko muistuttaa punatäplävesiliskon (Notophthalmus viridescens) nuoruusvaihetta. Ruumis on tukeva. Jalat ja häntä ovat lyhyet. == Levinneisyys ja elinympäristö == Punavesiliskoa tavataan Yhdysvaltojen itäosassa. Sen pääasiallista elinympäristöä ovat lähteet ja virtaavat vedet. lajia esiintyy myös metsissä ja niityillä. == Lisääntyminen == Punavesiliskon parittelu on yksinkertaisempaa kuin muiden saman sukuisten lajien. Parittelun ja munimisen välissä saattaa kulua aikaa kuukausia. Naaras munii maalle tai veteen syksyllä. Munien määrä on noin 70-90. Toukan kuoriutumisesta lopulliseen muodonmuutokseen kuluu aikaa suurin piirtein puolestatoista vuodesta kolmeen ja puoleen vuoteen. == Ravinto == Punavesilisko syö pieniä selkärangattomia ja pienempiä sammakkoeläimiä. == Lähteet == Luokka:Salamanterieläimet
Kilosa

Kilosa on pikkukaupunki Morogoron alueella Tansaniassa. Vuoden 2012 väestönlaskennan mukaan Kilosassa asui 34 425 asukasta. Kaupunki on Kilosan piirikunnan hallinnollinen keskus. == Lähteet == == Aiheesta muualla == Luokka:Tansanian kaupungit
Oswald

Oswald voi tarkoittaa seuraavia: * Oswald, Janne Torisevan vuosina 2006–2013 julkaisema verkkosarjakuva * Oswald, myös Osvald, miehen etunimi * Oswald, Northumbrian kuningas 634–642 * Oswald, sukunimenä: ** Alice Oswald (s. 1966), brittiläinen runoilija ** Denis Oswald (s. 1947), sveitsiläinen kilpasoutaja ** Lee Harvey Oswald (1939–1963), yhdysvaltalainen merijalkaväen sotilas, todennäköisesti John F. Kennedyn murhaaja
Teemu Salminen (muusikko)

Teemu Salminen (s. 5. kesäkuuta 1953 Helsinki) on suomalainen jazzsaksofonisti, -klarinetisti ja -huilisti. == Ura == Salminen opiskeli Sibelius-Akatemiassa solistisella osastolla klarinetin- sekä huilunsoittoa. Opiskelujensa aikana Salminen liittyi UMOon. Valmistuttuaan Salminen jatkoi opiskelujaan New Yorkissa muun muassa Steve Grossmanin ja Bob Bergin johdolla. Salminen on Tapiola Big Bandin perustajajäseniä ja on ollut jäsenenä mm. Edward Vesala Mau-Mau Ensemblessa sekä Jukka Linkola Octetissa. Vuonna 2002 hän perusti yhä satunnaisesti esiintyvän Teemu Salminen Septetin. == Muuta == Teemu Salminen on jazztrumpetisti Simo Salmisen veli. ==Teokset== * == Lähteet == Luokka:Suomalaiset jazzsaksofonistit Luokka:Jazzklarinetistit Luokka:Suomalaiset huilistit Luokka:Vuonna 1953 syntyneet Luokka:Elävät henkilöt
Teemu Salminen

Teemu Salminen -nimisiä henkilöitä ovat: * Teemu Salminen (s. 1976) jääkiekkoerotuomari * Teemu Salminen (s. 1953), jazzmuusikko
Mikumi

Mikumi on pikkukaupunki Tansaniassa. Vuoden 2002 väestönlaskennan arvion mukaan siellä oli 11 778 asukasta.City Population. Tanzania: Cities & Urban Localities. Viitattu 11.1.2014 Mikumi kuuluu Morogoron alueeseen ja Kilosan piirikuntaan. Kaupunki sijaitsee vuonna 1965 perustetun Mikumin kansallispuiston läheisyydessä ja sen tähden valtaosa kaupungin matkailupalveluista liittyy kansallispuiston toimintaan. Mikumi on myös liikenteellinen solmukohta yhdistäen Morogoron Tansanian eteläisiin kaupunkeihin, kuten Iringaan ja Mbeyaan. Mikumin lähellä sijaitsee myös Tansanian-Sambian junaradan väliasema. == Lähteet == == Aiheesta muualla == *Mikumin kansallispuiston viralliset kotisivut Luokka:Tansanian kaupungit
Mary Seacole

Mary Jane Seacole (1805 – 14. toukokuuta 1881) oli jamaikalaissyntyinen sairaanhoitaja, joka tuli tunnetuksi Krimin sodan aikana auttaessaan haavoittuneita sotilaita. Vuonna 2004 hän voitti Suurin tummaihoinen britti -äänestyksen. Seacole syntyi Kingstonissa vuonna 1805. Hänen isänsä oli skotlantilainen sotilas ja äitinsä jamaikalainen kreoli. Seacole sai ensimmäiset oppinsa sairaiden auttamiseen äidiltään, joka piti hotellia Kingstonissa ja tunsi vanhoja afrokaribialaisia parannuskeinoja. Vuonna 1855 Seacole matkusti Krimin niemimaalle ja perusti sinne hotellin, jossa hoidettiin Krimin sodassa haavoittuneita ja sairastuneita sotilaita. Florence Nightingalen mielestä hotellissa tarjottiin sotilaille liikaa alkoholia. Sodan jälkeen Seacole eli Lontoossa ja Jamaikalla taloudellisesti niukkaa elämää. Vuonna 1857 julkaistiin muistelmakirja Wonderful Adventures of Mrs. Seacole in Many Lands. ==Lähteet== ==Aiheesta muualla== Luokka:Jamaikalaiset henkilöt Luokka:Brittiläiset henkilöt Luokka:Krimin sota Luokka:Vuonna 1805 syntyneet Luokka:Vuonna 1881 kuolleet
Valsamoggia

Valsamoggia on kunta Pohjois-Italiassa Bolognan metropolikaupungissa Emilia- Romagnan alueella. Kunta perustettiin vuonna 2014, kun viisi kuntaa, Bazzano (6 786 asukasta), Crespellano (9 976), Castello di Serravalle (4 841), Monteveglio (5 329) ja Savigno (2 712), yhdistyivät muodostaen Valsamoggian kunnan. Samoggian laaksossa sijainneet kunnat järjestivät kansanäänestyksen yhdistymisestä 25.11.2012. Jokaisessa kunnassa yli puolet äänestäneistä oli yhdistymisen kannalla. Äänestysprosentti oli noin 50.Kuntaliitokset 2014. == Lähteet == Luokka:Bolognan metropolikaupungin kunnat
Gairo

Gairo on pikkukaupunki Tansaniassa. Vuonna 2012 siellä oli 22 948 asukasta.City Population. Tanzania: Cities & Urban Localities. Viitattu 11.1.2014 Gairo kuuluu Morogoron alueeseen ja on Gairon piirikunnan hallinnollinen keskus. Kaupunki sijaitsee Dodoman ja Dar es Salaamin välillä olevan tieyhteyden varrella ja on keskeinen jatkoyhteyspaikka sekä henkilöliikenteelle että maataloustuotteille piirikunnassa. Valtaosa kaupungin väestöstä on etnisyydeltään Kaguruja. == Lähteet == Luokka:Tansanian kaupungit
Kerran vielä, Harvey

Kerran vielä, Harvey (Last Chance Harvey) on yhdysvaltalainen romanttinen draamakomedia, joka sai ensi-iltansa vuonna 2008. == Juoni == Ikääntyvä amerikkalainen mainosmusiikin tekijä Harvey (Dustin Hoffman) lentää Lontooseen tyttärensä häihin. Perillä hän huomaa entisen vaimonsa ja tyttärensä jättävän hänet täysin ulkopuoliseksi seurueesta ja seremonioista. Toisaalta hän itsekin joutuu lähtemään kesken kaiken takaisin Yhdysvaltoihin työkiireiden takia. Heathrown lentokentällä paluulento lykkääntyy seuraavaan päivään. Harvey soittaa asiasta työnantajalleen ja kuulee saaneensa potkut koska myöhästyy. Harveyn tarinan rinnalla seurataan yksinäistä, keski-ikäistä Katea (Emma Thompson), jolle ystävät yrittävät järjestää sokkotreffejä. Harvey törmää lentokentällä asiakaskyselyjä tekevään Kateen ja seuraa tätä junassa Lontoon keskustaan majoittuakseen hotelliin – tai pikemminkin ehdottaakseen treffejä Katelle. Kate saa kuulla, että häävastaanotto on yhä menossa ja vaatii Harveytä menemään paikalle. Harvey suostuttelee Katen tulemaan mukaansa. Häissä Harvey varastaa puhevuoron siihen valmistautuneelta isäpuolelta, saa suuret suosionosoitukset ja kaikilla on hauskaa. Juhlien jälkeen Harvey ja Kate jatkavat kävelyään läpi yön. Rakastunut Harvey toteaa, ettei hänen oikeastaan tarvitse ehtiäkään paluulennolle ja sopii seuraavasta tapaamisesta Katen kanssa. Harvey saa hotellissa rytmihäiriökohtauksen ja myöhästyy tapaamisesta, ja pettynyt Kate jatkaa tavallista elämäänsä. Harvey toipuu ja saa puhelun Yhdysvalloista että on sittenkin tervetullut takaisin työhönsä koska nuorempien sijaisten osaaminen ei mainosasiakkaalle kelvannut. Harvey kieltäytyy, sanoo ottavansa lopputilin ja etsii Katen uudelleen käsiinsä Heathrown lentokentältä.Sakari Lehtonen: Kerran vielä Harvey (Arvostelu), Film-O-Holic.com 10.04.2009. Viitattu 11.1.2014. == Vastaanotto == Sekä Hoffman että Thompson olivat roolitöistään vuoden 2009 Golden Globe -ehdokkaina. ==Lähteet== Luokka:Vuoden 2008 yhdysvaltalaiset elokuvat
Fiscaglia

Fiscaglia on kunta Pohjois-Italiassa Ferraran maakunnassa Emilia-Romagnan alueella. Kunta perustettiin vuonna 2014, kun kolme kuntaa, Massa Fiscaglia (3 543 asukasta), Migliarino (3 670), Migliaro (2 225), yhdistyivät muodostaen Fiscaglian kunnan.http://www.tuttitalia.it/variazioni-amministrative/nuovo- comune-di-fiscaglia/ Kuntaliitokset 2014 == Lähteet == Luokka:Ferraran maakunnan kunnat
Kidatu

Kidatu on kaupunki Tansaniassa. Vuoden 2002 väestönlaskennan arvion mukaan siellä oli 38 486 asukasta.City Population. Tanzania: Cities & Urban Localities. Viitattu 11.1.2014 Kidatu kuuluu Morogoron alueeseen ja Kilomberon piirikuntaan. Kaupungin tärkein talousyksikkö on Illovo Sugar- niminen sokeriruokoplantaasi ja tehdas, joka tuottaa 80 000 tonnia sokeria vuosittain.Sugar Factories of Tanzania The Sugar Engineers. Viitattu 11.1.2014 == Lähteet == Luokka:Tansanian kaupungit
Pampakoira

Pampakoira (Veadeiro pampeano) on brasilialainen koirarotu. FCI ei ole tunnustanut sitä, mutta Brasilian Kennelliitto sitä vastoin on. == Ulkonäkö == Pampakoiran karvapeite on lyhyt ja sileä. Väritys voi olla fawn, tummaan vivahtava leijonankeltainen, punertava, valkoinen tai kaksivärinen. Kaksivärinen voi olla mikä tahansa edellä mainituista väreistä valkoisin merkein. Rotumääritelmän mukainen säkäkorkeus on 47–59 cm (minimissään 46 cm ja maksimissaan 60 cm korkea koira voidaan vielä hyväksyä).Veadeiro pampeano . Confederação Brasileira de Cinofilia. Viitattu 11.1.2014. == Luonne ja käyttäytyminen == Pampakoiraa kuvaillaan omistajaansa kohtaan tottelevaiseksiKrämer, E.-M. (2009). Der grosse Kosmos Hundeführer, s. 204. Kosmos: Stuttgart., mutta vieraita kohtaan varautuneeksi ja työssään itsenäiseksi. Se tulee hyvin toimeen lasten kanssa. Sen tapana on metsästää joko kahden tai kolmen koiran ajueissa. == Alkuperä == Rodun historia alkoi 1900-luvun alussa, jolloin Brasilian lounais- ja eteläosissa, erityisesti Rio Grande do Sulin alueella, tunnettiin jäniksen ja hirven metsästykseen käytetty alkukantaisia paariakoiria muistuttava koira. Tiettävästi se polveutuu paikallisista koirista, jotka olivat risteytyneet pointterin ja whippetin kanssa. Sana veado tarkoittaa portugalin kielellä hirveä, joten sananmukaisesti käännettynä veadeiro pampeano olisi "hirvestäjä Pampalta" eli "pampanhirvikoira". == Lähteet == Luokka:FCI:n ulkopuoliset rodut Luokka:Brasilialaiset koirarodut Luokka:Metsästyskoirat
Sissa Trecasali

Sissa Trecasali on kunta Pohjois-Italiassa Parman maakunnassa Emilia-Romagnan alueella. Kunta perustettiin vuonna 2014, kun kaksi kuntaa, Sissa (4 232 asukasta) ja Trecasali (3 761), yhdistyivät muodostaen Sissa Trecasalin kunnan. Kuntaliitokset 2014 == Lähteet == Luokka:Parman maakunnan kunnat
Poggio Torriana

Poggio Torriana on kunta Pohjois-Italiassa Riminin maakunnassa Emilia-Romagnan alueella. Kunta perustettiin vuonna 2014, kun kaksi kuntaa, Poggio Berni (3 442 asukasta) ja Torriana (1 615 asukasta) yhdistyivät. http://www.tuttitalia.it/variazioni-amministrative/nuovo-comune-di-poggio- torriana/ Kuntaliitokset 2014 == Lähteet == Luokka:Riminin maakunnan kunnat
Mlimba

Mlimba on pienehkö kaupunki Tansaniassa. Vuoden 2002 väestönlaskennan arvion mukaan siellä oli 13 740 asukasta.City Population. Tanzania: Cities & Urban Localities. Viitattu 11.1.2014 Mlimba kuuluu Morogoron alueeseen ja Kilomberon piirikuntaan. Mlimban rautatieaseman kautta kulkee Tansanian- Sambian rautatie. thumb|250px|TAZARA:n juna Mlimban asemalla. == Lähteet == == Aiheesta muualla == Luokka:Tansanian kaupungit
Paul von Rennenkampf

Paul Georg von Rennenkampf (; 29. huhtikuuta (J: 17. huhtikuuta) 1854 Konuvere, Vironmaan kuvernementti – 1. huhtikuuta 1918 Taganrog) oli venäläinen kenraali, joka toimi komentajana ensimmäisen maailmansodan alkuvaiheessa syksyllä 1914. Rennenkampf liittyi armeijaan 19-vuotiaana ja kävi Nikolajevin yleisesikunta-akatemian Pietarissa vuosina 1879–1882. Sen jälkeen hänet nimitettiin pääesikuntaan ja hän yleni vuoteen 1900 mennessä kenraalimajuriksi. Siirryttyään ratsuväkeen hän osallistui Kiinan boksarikapinan kukistamiseen 1900–1901, jolloin hänen joukkonsa valtasivat Qiqiharin ja Kirinin.Paul von Rennenkampf Firstworldwar.com. Viitattu 11.1.2014. Venäjän–Japanin sodassa Rennenkampf komensi Transbaikalin kasakkadivisioonaa ja myöhemmin kolmatta siperialaista armeijakuntaa.Nordisk familjebok (1915), s. 1401 Runeberg.org. Viitattu 11.1.2014. Kenraali Aleksandr Samsonov arvosteli tuolloin hänen toimintaansa Mukdenin taistelussa. Vuodesta 1913 Rennenkampf toimi Vilnan sotilaspiirin päällikkönä. Maailmansodan puhjetessa Rennenkampf nimitettiin komentamaan Venäjän ensimmäistä armeijaa, joka yhdessä Samsonovin toisen armeijan kanssa hyökkäsi Baltiasta Saksan Itä-Preussiin. Rennenkampfia arvosteltiin myöhemmin siitä, että hän ei tehnyt mitään, kun Saksan kahdeksas armeija löi Samsonovin joukot Tannenbergin taistelussa elokuussa 1914. Rennenkampf itse saavutti menestystä Gumbinnenin taistelussa elokuun puolivälissä, mutta kärsi tappion Masurian järvien taistelussa 9.–10. syyskuuta, minkä seurauksena Venäjän armeija joutui perääntymään kokonaan Itä-Preussista. Kun hän oli kärsinyt tappion myös Łódźin taistelussa marraskuussa 1914, hänet siirrettiin pois komentajantehtävistä syytettynä epäpätevyydestä ja jopa maanpetoksellisuudesta (baltiansaksalaisen alkuperänsä vuoksi).Nordisk familjebok, täydennysosa (1925), s. 1271 Runeberg.org. Viitattu 11.1.2014. Helmikuun vallankumouksen jälkeen Rennenkampfia vastaan nostettiin elokuussa 1917 syyte petollisesta toiminnasta. Vuonna 1918 bolševikit tarjosivat hänelle komentajan tehtävää puna-armeijassa. Kun hän kieltäytyi, hänet ammuttiin. ==Lähteet== ==Aiheesta muualla== *Paul von Rennenkampf Spartacus Educational *Павел Карлович фон Ренненкампф (Hrono.ru) *Ренненкампф Павел-Георг Карлович Русская армия в Первой мировой войне (Grwar.ru) Luokka:Venäläiset kenraalit Luokka:Baltiansaksalaiset Luokka:Ensimmäisen maailmansodan henkilöt Luokka:Venäläiset teloitetut Luokka:Vuonna 1854 syntyneet Luokka:Vuonna 1918 kuolleet
Kyberetiikka

Kyberetiikka on filosofian osa-alue, joka keskittyy eettisiin kysymyksiin tietoliikenneverkoissa. Esimerkkejä kybereettisistä kysymyksistä: # Onko oikein esittää muista ihmisistä henkilökohtaista tietoa tietoverkoissa (esimerkiksi henkilön internetstatus tai GPS-sijainti) # Pitäisikö tietoverkkojen käyttäjiä suojella väärältä tiedolta ja millä tavoin? # Kuka omistaa digitaalisen datan (kuten musiikin, elokuvat, kirjat, nettisivustot) ja mihin tarkoituksiin niitä saa käyttää? # Kuinka suuri vapaus pitäisi olla päästä Internetsivuille, joissa on rahapelejä tai pornoa? # Onko pääsy tietoverkkoihin perus- ja ihmisoikeus? == Aiheesta muualla == * Tietoturvallisuus ja etiikan maailma. Oliivipuumetsä-blogi. * Association for Computer Machinery, Special Interest Group: Computers and Society website * International Center for Information Ethics website * Safer Internet Center which includes Awareness Node, Helpline and Hotline * Cyber-Rights and Cyber- Liberties website * IEEE Website * ACM Website Luokka:Tietotekniikka ja yhteiskunta Luokka:Tietokone-etiikka
Masasi

Masasi on kaupunki Tansaniassa. Vuonna 2012 siellä oli 102 696 asukasta.City Population. Tanzania: Administrative Division. Viitattu 11.1.2014 Masasi sijaitsee Etelä-Tansaniassa, lähellä Mosambikin rajaa. Kaupunki kuuluu Mtwaran alueeseen ja on Masasin piirikunnan hallinnollinen keskus. == Lähteet == == Aiheesta muualla == Luokka:Tansanian kaupungit
Jaakko Hakala

Jaakko Armas Ensio Hakala (30. syyskuuta 1912 Pälkjärvi – 22. elokuuta 1964 Tampere) oli suomalainen pappi, kansanedustaja ja tamperelaisen Aamulehden päätoimittaja. Hakalan vanhemmat olivat kansakoulunopettaja Jaakko Hakala ja Marianna Vesalehto. Hän pääsi ylioppilaaksi 1930 ja suoritti teologian erotutkinnon 1935. Hakala vihittiin papiksi 1935 ja hän suoritti pastoraalitutkinnon 1943. Hän suoritti myöhemmin vielä kasvatusopin tutkinnon 1953 sekä valmistui filosofian kandidaatiksi 1956 ja maisteriksi 1960. Hakala oli Tampereen NMKY:n sihteerinä 1935–1944 ja Tampereen tuomiokirkkoseurakunnassa virallisena apulaisena 1944–1954 sekä kappalaisen apulaisena 1956–1964. Hakala oli myös uskonnonopettajana Tampereen oppikouluissa 1935–1941 ja toimi Neuvottelunuotion toimitussihteerinä 1935–1940. Jatkosodan aikana hän oli sotilaspastorina 1942–1944. Aamulehden päätoimittajana Hakala oli 1956–1964. Hakala oli Kokoomuksen kansanedustajana 1945–1956 edustaen Hämeen läänin pohjoista vaalipiiriä ja toimi tasavallan presidentin valitsijamiehenä vuoden 1962 presidentinvaaleissa. Hakala sai vapautuksen kansanedustajan toimesta lokakuussa 1956 tultuaan valituksi Aamulehden päätoimittajaksi. Hänen tilalleen eduskuntaan tuli saman puolueen Tuomas Saikku. Hakala oli kokoomuksen puoluevaltuuston jäsenenä 1950–1964 ja puoluehallituksen jäsenenä 1956–1964 sekä kokoomuksen eduskuntaryhmän sihteerinä 1950–1956. Hän kuului myös Parlamenttienvälisen liiton IPU:n Suomen ryhmän johtokuntaan, Yleisradion johtokuntaan ja toimi muun muassa Suomen Sotaveteraaniliiton puheenjohtajana. Hakala oli Tampereen korkeakouluyhdistyksen hallituksen puheenjohtaja ja oli mukana vaikuttamassa siihen että Yhteiskunnallinen Korkeakoulu siirtyi Tampereelle 1960. Jaakko Hakala oli naimisissa vuodesta 1935 Impi Puputin kanssa. == Teoksia == * Kansallisen kokoomuspuolueen johtavat aatteet. Kansallisseurojen luentosarja 8/1949. Kansallisen kokoomuspuolueen keskustoimisto, Helsinki 1949. * Osakeyhtiö Emmaus 50 vuotta: Katsaus Osakeyhtiö Emmauksen vaiheisiin 1907–1957. Emmaus, Tampere 1957. * Summa: Dokumenttikertomus 3. ja 5. divisioonan vaiheista talvisodassa. Kirj. Martti Santavuori ja Jaakko Hakala. Otava 1960. * Tampere tänään. Neuvottelukunta Jaakko Hakala ym. Esipuhe Harri Kaasalainen; kuvatekstit Juhani Sillanpää; valokuvaajat Arvo Häyry ym. Lehmus, Tampere 1963. * 75 vuotta kenkäteollisuutta. Teksti Jaakko Hakala; valokuvat Veikko Arjas ym. Aaltosen kenkätehdas, Korkeakosken kenkätehdas, Attilan kenkätehdas, Kenkätehdas Solena ja Viialan nahkatehdas, Tampere 1964. * Tampereen NMKY, Nuorten miesten kristillinen yhdistys 1889-1964. Kirj. Jaakko Hakala, Pentti Laitinen. Tampereen NMKY, Tampere 1964. == Lähteet == * * Porvarillisen Työn Arkisto: Hakala, Jaakko Armas Ensio. == Aiheesta muualla == * Luokka:Kansanedustajat Luokka:Kansallisen Kokoomuksen poliitikot Luokka:Pirkanmaan vaalipiiri Luokka:Suomalaiset päätoimittajat Luokka:Suomen evankelis-luterilaisen kirkon papit Luokka:Vuonna 1912 syntyneet Luokka:Vuonna 1964 kuolleet
Toni Laaksonen (juontaja)

Toni Kristian Laaksonen on suomalainen radiotuottaja ja -juontaja. Hän juontaa Yle Radio Suomessa Toni Laaksosen Lauantaitanssit -ohjelmaa sekä Levylautakuntaa. Aiemmin hän työskenteli YleX-kanavalla muun muassa Poikelus ja Hätönen -ohjelman tuottajana. Aiemmin hän on juontanut kanavalla muun muassa Uuden musiikin iltavuoroa, YleX Jatkoja ja YleX Toiveet -ohjelmaa. Laaksonen sijoittui viidenneksi vuoden 2011 karaoken MM-kilpailuissa Irlannissa. Vuonna 2014 Laaksonen osallistui The Voice of Finlandin kolmannelle tuotantokaudelle. Hän pääsi jatkoon ”Ääni ratkaisee” -kierrokselta sekä voitti ensimmäisen kaksintaisteluvaiheen. Laaksonen putosi jatkosta ”knock out” -kierroksella, ennen livelähetysten alkamista. Vuonna 2018 hän voitti karaoken maailmanmestaruuden Champions-kategoriassa Helsingin Apollossa käydyissä kisoissa. Oulunsalosta kotoisin oleva Laaksonen kannattaa jääkiekkojoukkue Oulun Kärppiä ja englantilaista jalkapallojoukkue Arsenalia. Laaksonen kertoi Suomen raatien antamat pisteet vuoden 2024 Eurovision laulukilpailussa. == Lähteet == Luokka:Suomalaiset juontajat Luokka:Syntymävuosi puuttuu Luokka:Elävät henkilöt
Osakan tiedemuseo

Osakan tiedemuseo () on tiedemuseo Nakanoshiman saarella Osakassa. Se avattiin vuonna 1989 juhlistamaan Osama kaupungin muodostamisen 100-vuotispäivää. Museolla on näyttelytiloja neljässä kerroksessa, ja se suunniteltiin alkujaan erityisesti lapsia varten. Sen näyttelyissä on esillä erityisesti maailmankaikkeus, kemia, sähkö ja energia. Ensimmäinen kerros keskittyy sähköön ja energiaan, ja siellä on esillä muun muassa generaattoreita ja vanhoja kodin elektroniikkalaitteita. Toinen kerros on tarkoitettu pienille lapsille ja heidän huoltajilleen, ja siellä on mahdollisuus omin käsin kokea tiedemaailmaa. Kolmannessa kerroksessa on erilaisia elämää tukevia kemiallisia materiaaleja, ja neljäs kerros keskittyy maailmankaikkeuteen ja sen tutkimiseen. Näyttelyiden lisäksi museossa järjestetään päivittäin tiede- esitys. Lisäksi siellä on planetaario ja Imax-teatteri. == Lähteet == == Aiheesta muualla == *Museon kotisivut Luokka:Osaka Luokka:Japanin museot Luokka:Tiedemuseot
Dietyylisukkinaatti

Dietyylisukkinaatti (C8H14O4) on meripihkahapon ja etanolin muodostama esteri. Yhdistettä käytetään teollisuudessa liuottimena, muovien stabilisaattorina ja orgaanisessa kemiassa synteesien lähtöaineena. == Ominaisuudet == Huoneenlämpötilassa dietyylisukkinaatti on väritön kirkas neste, jolla on makea hedelmien kaltainen tuoksu. Yhdiste ei käytännöllisesti katsoen liukene veteen, mutta liukenee paremmin orgaanisiin liuottimiin kuten etanoliin, dietyylieetteriin ja asetoniin. Dietyylisukkinaatin rakennekaava on CH3CH2OCO(CH2)2COOCH2CH3, taitekerroin 1,419–1,421 ja leimahduspiste 90 °C (c.c.). == Valmistus ja käyttö == Dietyylisukkinaattia voidaan valmistaa esteröimällä meripihkahappoa ja etanolia happaman katalyytin kuten rikkihapon läsnä ollessa. Prosessissa muodostuu ensimmäisessä vaiheessa etyylisukkinaattia, joka esteröityy vielä toisen etanolimolekyylin kanssa dietyylisukkinaatiksi. Yhdistettä voidaan valmistaa myös niin kutustulla Crum- Brown-Walker menetelmällä, jossa monoetyylimalonaatin kaliumsuolaa elektrolysoidaan. Dietyylisukkinaattia voidaan käyttää liuottimena muun muassa metallipintojen puhdistuksessa ja maaleissa. == Lähteet == == Aiheesta muualla == *Human Metabolome Database (HMDB): Diethyl succinate *ChemBlink: Diethyl succinate Luokka:Esterit
Aleksandr Samsonov

Aleksandr Vasiljevitš Samsonov (; 14. marraskuuta (J: 2. marraskuuta) 1859 Andrejevka, Hersonin kuvernementti, Venäjän keisarikunta – 30. elokuuta (J: 17. elokuuta) 1914 Willenberg, Itä-Preussi, Saksan keisarikunta) oli venäläinen ratsuväenkenraali, joka toimi komentajana aivan ensimmäisen maailmansodan alussa elokuussa 1914. Hänen armeijansa kärsi katastrofaalisen tappion saksalaisille Tannenbergin taistelussa, minkä jälkeen hän teki itsemurhan. Samsonov valmistui Nikolain ratsuväkiopistosta, aloitti uransa ratsuväen upseerina vuonna 1877 ja osallistui Turkin sotaan vuosina 1877–1878. Hän yleni vuoteen 1904 mennessä kenraaliluutnantiksi ja komensi Venäjän–Japanin sodassa 1904–1905 siperialaista kasakkadivisioonaa. Sen jälkeen hän oli 1905–1907 Varsovan sotilaspiirin esikuntapäällikkönä ja 1909–1914 Turkestanin kenraalikuvernöörinä. Vuonna 1907 hän sai ylennyksen ratsuväenkenraaliksi sekä nimityksen Donin kasakkajoukkojen päälliköksi.Nordisk familjebok, täydennysosa (1926), s. 180 Runeberg.org. Viitattu 11.1.2014.Alexander Samsonov Firstworldwar.com. Viitattu 11.1.2014. Ensimmäisen maailmansodan puhjettua elokuussa 1914 Samsonov nimitettiin komentamaan Venäjän 2. armeijaa, joka hyökkäsi yhdessä Paul von Rennenkampfin komentaman 1. armeijan kanssa Saksan Itä-Preussiin. Samsonov kuitenkin kärsi heti murskaavan tappion 24.–31. elokuuta käydyssä Tannenbergin taistelussa, jossa Paul von Hindenburgin ja Erich Ludendorffin komentama Saksan 8. armeija saartoi hänen joukkonsa ja Samsonovin 150 000 miehestä vain noin 10 000 onnistui välttämään vangiksi joutumisen. Syynä tappioon oli Samsonovin heikko yhteydenpito sekä päämajaan että Rennenkampfiin, jonka kanssa hän ei tullut toimeen. Samsonov ei halunnut joutua raportoimaan tappion laajuudesta tsaari Nikolai II:lle, joten hän ampui itsensä taistelukentän lähellä 30. elokuuta vastaisena yönä. ==Lähteet== ==Aiheesta muualla== *Der Samsonow-Stein Ostpreussen-info Luokka:Venäläiset kenraalit Luokka:Itsemurhan tehneet Luokka:Vuonna 1859 syntyneet Luokka:Vuonna 1914 kuolleet
Papuantuliperä

Papuantuliperä (Oreostruthus fuliginosus) on loistopeippojen heimoon kuuluva varpuslintu. ==Levinneisyys== Papuantuliperää tavataan Indonesiassa ja Papua- Uudessa-Guineassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Pilkkuvatsapeippo

Pilkkuvatsapeippo (Clytospiza monteiri) on loistopeippojen heimoon kuuluva varpuslintu. ==Levinneisyys== Pilkkuvatsapeippoa tavataan Afrikan keskiosissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Pumpulirintamanikki

Pumpulirintamanikki (Heteromunia pectoralis) on loistopeippojen heimoon kuuluva varpuslintu. ==Levinneisyys== Pumpulirintamanikkia tavataan Australian pohjoisosissa. Vaikka laji on vähenemässä, sen ei uskota olevan vaarassa, ja se on luokiteltu elinvoimaiseksi. ==Lähteet== Luokka:Loistopeipot
Pikkupunapeippo

Pikkupunapeippo (Cryptospiza reichenovii) on loistopeippojen heimoon kuuluva varpuslintu. ==Levinneisyys== Pikkupunapeippoa tavataan Angolassa, Burundissa, Kamerunissa, Kongon demokraattisessa tasavallassa, Päiväntasaajan Guineassa, Malawissa, Mosambikissa, Nigeriassa, Ruandassa, Tansaniassa, Ugandassa, Sambiassa ja Zimbabwessa. Sitä on kuvattu yleiseksi tai paikallisesti yleiseksi. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Nokipunapeippo

Nokipunapeippo (Cryptospiza jacksoni) on loistopeippojen heimoon kuuluva varpuslintu. ==Levinneisyys== Nokipunapeippoa tavataan Burundissa, Kongon demokraattisessa tasavallassa, Ruandassa ja Ugandassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Punatäplävesilisko

Punatäplävesilisko (Notophthalmus viridescens) on vesiliskojen heimoon kuuluva laji. == Ulkonäkö ja koko == Aikuisen yksilön pituus on 6–11 cm. Nuoruusvaiheessa ihon väri on oranssi. Aikuisen ihon väri on selässä oliivinruskea ja vatsapuolella keltainen. Ihossa on mustia täpliä ja punaisia täpliä. == Levinneisyys ja elinympäristö == Punatäplävesiliskoa tavataan Pohjois-Amerikan itäosassa. Sitä esiintyy järvissä, lammissa, puroissa ja metsäisillä soilla. == Lisääntyminen == Parittelutapoja on useita. Naaras munii munat yksitellen lehdille. Munien määrä on 25–350. Punatäplävesiliskolla on kolme kehitysvaihetta. Ensin se on toukka, joka elää vedessä. Sitten sillä on nuoruusvaihe, jolloin se elää maalla. Lopuksi siitä tulee vedessä elävä aikuinen. == Ravinto == Punatäplävesilisko syö pieniä selkärangattomia. == Lähteet == Luokka:Salamanterieläimet Luokka:Lemmikkieläimet
Isopunapeippo

Isopunapeippo (Cryptospiza shelleyi) on loistopeippojen heimoon kuuluva varpuslintu. ==Levinneisyys== Isopunapeippoa tavataan Burundissa, Kongon demokraattisessa tasavallassa, Ruandassa ja Ugandassa. Laji on vähentynyt ainakin paikallisesti tuntemattomista syistä, mutta väheneminen liittyy mahdollisesti elinalueilla tapahtuneisiin metsänhakkuisiin. Sen populaation uskotaan olevan pieni ja sirpaloitunut. Lajin yksilömäärä ja näköhavoinnot ovat vähentyneet, joten Kansainvälinen luonnonsuojeluliitto siirsi 2017 sen vaarantuneesta erittäin uhanalaiseksi. ==Lähteet== Luokka:Loistopeipot Luokka:Uhanalaiset linnut